《和南塘贻林丹岩古风时丹岩馆郊外》
宋代·卫宗武

丹岩今良士，南塘古当时。
馆餐未有适，义图以助之。
渠渠推毂心，终莫副所思。
遇合各有缘，天只非人为。
裴回明月枝。乃在海一涯。
一字以拔人，我惭蔡子尼。
遂使文字交，远迈为人师。
骚坛不可即，比兴安所施。
唱酬怀旧章，绚若辞藻摛。
细玩二君咏，形神坐欲驰。
踪迹有聚散，情意无盈亏。
非晚即簪盍，宁久成诀离。
停云思亲友，且和渊明诗。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。